CELEX: 22018D0529
Language: hu
Date: 2016-10-28 00:00:00
Title: Az EGT Vegyes Bizottság 208/2016 határozata (2016. október 28.) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról [2018/529]

5.4.2018   
               
               
                  HU
               
               
                  Az Európai Unió Hivatalos Lapja
               
               
                  L 89/10
               
            AZ EGT VEGYES BIZOTTSÁG 208/2016 HATÁROZATA
      (2016. október 28.)
      az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról [2018/529]
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
      mivel:
      
                  (1)
               
               
                  A 609/2013/EU európai parlamenti és tanácsi rendeletnek az anyatej-helyettesítő és az anyatej-kiegészítő tápszerekre vonatkozó különös összetételi és tájékoztatási követelmények, valamint a csecsemők és kisgyermekek táplálásával kapcsolatos információkra vonatkozó követelmények tekintetében való kiegészítéséről szóló, 2015. szeptember 25-i (EU) 2016/127 felhatalmazáson alapuló bizottsági rendeletet (1) bele kell foglalni az EGT-megállapodásba.
               
            
                  (2)
               
               
                  Az 1333/2008/EK európai parlamenti és tanácsi rendelet II. mellékletének a szteviol glikozidok (E 960) bizonyos csökkentett energiatartalmú vagy hozzáadott cukor nélküli italokban édesítőszerként történő használata tekintetében történő módosításáról szóló, 2016. április 1-ji (EU) 2016/479 bizottsági rendeletet (2) bele kell foglalni az EGT-megállapodásba.
               
            
                  (3)
               
               
                  Az (EU) 2016/127 rendelet 2020. február 22-i hatállyal hatályon kívül helyezi az EGT-megállapodásba foglalt 2006/141/EK bizottsági irányelvet (3), amelyet következésképpen 2020. február 22-i hatállyal el kell hagyni az EGT-megállapodásból.
               
            
                  (4)
               
               
                  Ez a határozat élelmiszerekre vonatkozó jogszabályokat érint. Az EGT-megállapodás II. melléklete XII. fejezetének bevezetőjében meghatározottak szerint az élelmiszerekre vonatkozó jogszabályok mindaddig nem alkalmazandók Liechtensteinre, amíg az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás kiterjed Liechtensteinre. Ez a határozat ezért nem alkalmazandó Liechtensteinre.
               
            
                  (5)
               
               
                  Az EGT-megállapodás II. mellékletét ezért ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      Az EGT-megállapodás II. mellékletének XII. fejezete a következőképpen módosul:
      
                  (1)
               
               
                  A szöveg a 77a. pont ((EU) 2016/128 felhatalmazáson alapuló bizottsági rendelet) után a következő ponttal egészül ki:
                  
                              „77b.
                           
                           
                              
                                 32016 R 0127: a Bizottság (EU) 2016/127 felhatalmazáson alapuló rendelete (2015. szeptember 25.) a 609/2013/EU európai parlamenti és tanácsi rendeletnek az anyatej-helyettesítő és az anyatej-kiegészítő tápszerekre vonatkozó különös összetételi és tájékoztatási követelmények, valamint a csecsemők és kisgyermekek táplálásával kapcsolatos információkra vonatkozó követelmények tekintetében való kiegészítéséről (HL L 25., 2016.2.2., 1. o.).
                              A rendelet rendelkezései e megállapodás alkalmazásában a következő kiigazításokkal értendők:
                              
                                          a)
                                       
                                       
                                          A VI. melléklet A. része a következőkkel egészül ki:
                                          
                                                      —
                                                   
                                                   
                                                      izlandi nyelven: »Ungbarnablanda« és »Stoðblanda«,
                                                   
                                                
                                                      —
                                                   
                                                   
                                                      norvég nyelven: »Morsmelkerstatning« és »Tilskuddsblanding«;
                                                   
                                                
                                    
                                          b)
                                       
                                       
                                          A VI. melléklet B. része a következőkkel egészül ki:
                                          
                                                      —
                                                   
                                                   
                                                      izlandi nyelven: »Ungbarnamjólk« és »Mjólkurstoðblanda«,
                                                   
                                                
                                                      —
                                                   
                                                   
                                                      norvég nyelven: »Morsmelkerstatning basert på melk« és »Tilskuddsblanding basert på melk«.”
                                                   
                                                
                                    
                        
            
                  (2)
               
               
                  A szöveg az 54zzzzr. pont (1333/2008/EK európai parlamenti és tanácsi rendelet) után a következő franciabekezdéssel egészül ki:
                  
                              „—
                           
                           
                              
                                 32016 R 0479: a Bizottság 2016. április 1-ji (EU) 2016/479 rendelete (HL L 87., 2016.4.2., 1. o.)”.
                           
                        
            
                  (3)
               
               
                  A 54zzzv. pont (2006/141/EK bizottsági irányelv) szövegét 2020. február 22-i hatállyal el kell hagyni.
               
            2. cikk
      Az (EU) 2016/127 felhatalmazáson alapuló rendeletnek és az (EU) 2016/479 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
      3. cikk
      Ez a határozat 2016. október 29-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (*1).
      4. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
      
         Kelt Brüsszelben, 2016. október 28-án.
         
            
               az EGT Vegyes Bizottság részéről
            
            
               az elnök
            
            Bergdís ELLERTSDÓTTIR
         
      
      
         (1)  HL L 25., 2016.2.2., 1. o.
      
      
         (2)  HL L 87., 2016.4.2., 1. o.
      
      
         (3)  HL L 401., 2006.12.30., 1. o.
      
      
         (*1)  Alkotmányos követelmények fennállását nem jelezték.